Dette var mit andet ophold hos Hector, og jeg håber også at kunne bo hos ham i fremtiden. Dejligt at have en hel lille lejlighed med bad, køkken og masser af skabe, og kvarteret er fantastisk. Der er kun få minutters gang til den store subway station ved Roosevelt Avenue, hvorfra det er nemt at komme rundt til både Manhattan og Queens. Der er også et udmærket fitnesscenter et par gader fra huset. Og Hector og hans far er meget hjælpsomme.